પોલીસનાં સૂત્રોએ જણાવ્યું હતું કે ‘મિલિંદ દેવરાની ઑફિસમાં આવેલો પત્ર કઈ પોસ્ટ-ઑફિસમાંથી આવ્યો હતો એની તપાસ કરવામાં આવશે. હકીકતમાં તો કઈ પોસ્ટ-ઑફિસમાંથી આ પત્ર આવ્યો હતો એ શોધવાથી કોઈ મોટી ક્લુ હાથમાં લાગે એવી શક્યતા બહુ પાંખી છે, પણ રૂટીન પ્રોસીજર હોવાથી એ કરવું જ પડશે. પત્ર કોણે મોકલ્યો હતો એ જાણવું અશક્ય જ છે, પણ હવે પત્રમાં લખેલા અક્ષરો કોના છે એ ઓળખવાનું કામ શરૂ થશે જે અંતર્ગત તેમના સ્ટાફના માણસોના હૅન્ડરાઇટિંગ તેમ જ અમુક શંકાસ્પદ લોકોના હૅન્ડરાઇટિંગને ધમકીભર્યા પત્રના અક્ષરો સાથે મૅચ કરવામાં આવશે.’